จิตวิทยาคลินิก
สถาบันการศึกษาที่เปิดสอนหลักสูตรจิตวิทยาคลินิก

จิตวิทยาคลินิกเป็นสาขาวิชาหรือวิชาเอกหนึ่งในหลักสูตรจิตวิทยา เปิดสอนในระดับอุดมศึกษาตั้งแต่ระดับปริญญาตรีจนถึงระดับบัณฑิตศึกษา (ปริญญาโทเป็นต้นไป) โดยในระดับปริญญาตรี นิสิต-นักศึกษาจะสามารถเลือกเรียนได้ตั้งแต่ชั้นปีที่ 3 ยกเว้นหลักสูตรของมหาวิทยาลัยเกษตรศาสตร์ที่แยกสาขาวิชาตั้งแต่การเลือกอันดับคณะในการสอบคัดเลือกบุคคลเข้ารับการศึกษาในสถาบันอุดมศึกษา (ปัจจุบัน คือ TCAS) เช่นเดียวกับระดับบัณฑิตศึกษาที่เปิดสอนเป็นสาขาวิชาหรือแขนงวิชาเอกตามหลักสูตรที่กำหนด และเมื่อจบการศึกษาแล้ว บัณฑิตสามารถสอบเพื่อขอรับใบอนุญาต (License) เป็นผู้ประกอบโรคศิลปะสาขาจิตวิทยาคลินิก โดยบัณฑิตทุกคนต้องเข้าอบรมหลักสูตร "การฝึกปฏิบัติงานด้านจิตวิทยาคลินิก" หรือ Internship ในสถานพยาบาลที่ได้รับการรับรองจากคณะกรรมการวิชาชีพสาขาจิตวิทยาคลินิก เพื่อพัฒนาทักษะและความรู้ความสามารถที่จำเป็นต่อวิชาชีพ เป็นระยะเวลาทั้งสิ้น 6 เดือนเสียก่อน
| ระดับ | สถาบัน | คณะ | วุฒิการศึกษา | เพิ่มเติม |
| --- | --- | --- | --- | --- |
| ปริญญาตรี Bachelor's degree | มหาวิทยาลัยเชียงใหม่ Chiang Mai University | คณะมนุษยศาสตร์ Faculty of Humanities | วท.บ. (จิตวิทยา) B.Sc. (Psychology) |  |
| ปริญญาตรี Bachelor's degree | มหาวิทยาลัยธรรมศาสตร์ Thammasat University | คณะศิลปศาสตร์ Faculty of Liberal Arts | วท.บ. (จิตวิทยา) B.Sc. (Psychology) | หลักสูตรปรับปรุงปี พ.ศ. 2566 ได้ยุบสาขาจิตวิทยาคลินิกลงและจัดเป็นหลักสูตรจิตวิทยาทั่วไป |
| ปริญญาตรี Bachelor's degree | มหาวิทยาลัยเกษตรศาสตร์ Kasetsart University | คณะสังคมศาสตร์ Faculty of Social Sciences | วท.บ. (จิตวิทยา) B.S. (Psychology) |  |
| ปริญญาตรี Bachelor's degree | มหาวิทยาลัยนเรศวร Naresuan University | คณะสังคมศาสตร์ Faculty of Social Sciences | วท.บ. (จิตวิทยา) B.S. (Psychology) |  |
| ปริญญาตรี Bachelor's degree | มหาวิทยาลัยรามคำแหง Ramkhamhaeng University | คณะศึกษาศาสตร์ Faculty of Education | วท.บ. (จิตวิทยา) B.S. (Psychology) | ปัจจุบันยังปิดปรับปรุงหลักสูตรและยังไม่ทราบกำหนดการเปิดรับที่แน่ชัด |
| ปริญญาตรี Bachelor's degree | มหาวิทยาลัยมหาสารคาม Mahasarakham University | คณะศึกษาศาสตร์ Faculty of Education | วท.บ. (จิตวิทยา) B.Sc. (Psychology) |  |
| ปริญญาตรี Bachelor's degree | มหาวิทยาลัยสงขลานครินทร์ Prince of Songkla University | คณะศึกษาศาสตร์ Faculty of Education | วท.บ. (จิตวิทยา) B.Sc. (Psychology) |  |
| ปริญญาตรี Bachelor's degree | วิทยาลัยเซนต์หลุยส์ Saint Louis College | คณะจิตวิทยา Faculty of Psychology | วท.บ. (จิตวิทยา) B.Sc. (Psychology) |  |
| ปริญญาโท Master's degree | มหาวิทยาลัยมหิดล Mahidol University | คณะแพทยศาสตร์ ศิริราชพยาบาล Faculty of Medicine Siriraj Hospital | วท.ม. (จิตวิทยาคลินิก) M.S. (Clinical Psychology) | หลักสูตรภาคปกติ (จันทร์-ศุกร์) ได้รับการรับรองให้เป็นหลักสูตรแรกที่รวมหลักสูตรการฝึกปฏิบัติงานด้านจิตวิทยาคลินิก (internship) เข้ามาเป็นส่วนหนึ่งของการเรียนการสอนตั้งแต่ปี พ.ศ. 2560 |
| ปริญญาโท Master's degree | มหาวิทยาลัยรามคำแหง Ramkhamhaeng University | คณะศึกษาศาสตร์ Faculty of Education | วท.ม. (จิตวิทยา) M.S. (Psychology) | ปัจจุบันยังปิดปรับปรุงหลักสูตรและยังไม่ทราบกำหนดการเปิดรับที่แน่ชัด |
| ปริญญาโท Master's degree | มหาวิทยาลัยเชียงใหม่ Chiang Mai University | คณะมนุษยศาสตร์ Faculty of Humanities | วท.ม. (จิตวิทยาคลินิก) M.S. (Clinical Psychology) | หลักสูตรภาคพิเศษ (เสาร์-อาทิตย์) |
| ปริญญาเอก Doctor of Philosophy | – | – | – |  |